cyanic-selkie/wikianc huggingface dataset:
პირაუბა
2010 წლის მონაცემებით, მოსახლეობა 10 862 ადამიანს შეადგენდა, მოსახლეობის სიმჭიდროვე 75.28 კმ²-ზე. ფართობი 144 289 კმ²-ია.
პეტრე გელეიშვილი
ბიოგრაფია
1897 წელს მუშაობდა განახლებულ გაზეთ „ივერიის“ რედაქციაში. 1899–1900 წლებში ცხოვრობდა და მუშაობდა ჟურნალისტად პეტერბურგში. 1903 წელს გადავიდა ბაქოში, სადაც მშაობდა ქალაქის სამმართველოს მდივნად. 1905 წელს პოლიტიკური საბაბით დააპატიმრეს და გადაასახლეს ტამბოვის გუბერნიაში. ტფილისში დაბრუნების შემდეგ მშაობდა სხვადასხვა პოზიციებზე. 1917 წელს აირჩიეს საქართველოს ეროვნული საბჭოს წევრად. 1918 წლის 26 მაისს ხელი მოაწერა საქართველოს დემოკრატიული რესპუბლიკის დამოუკიდებლობის გამოცხადების აქტს. 1918 წლის განმავლობაში იყო საქართველოს დემოკრატიული რესპუბლიკის პარლამენტის წევრი. 1919 წლის 12 მარტიდან არჩეული იყო საქართველოს რესპუბლიკის დამფუძნებელი კრების წევრად. იყო მიწათმოქმედების მინისტრის მოადგილე. 1921 წელს, საქართველოს ოკუპაციის შემდეგ დარჩა საქართველოში და ჩაერთო წინაარმდეგობის მოძრაობაში. 1923-1929 წლებში მუშაობდა სტატისტიკურ სამსახურში, 1927-1929 წლებში კი საქართველოს რევოლუციურ მუზეუმში. 1933-1937 წლებში მუშაობდა სსრკ-ის მეცნიერებათა აკადემიის ამიერკავკასიის ფილიალში. 1937 წელს, პეტრე გელეიშვილი დააპატიმრეს არალეგალური მენშევიკური კონტრრევოლუციური ორგანიზაციის წევრობის ბრალდებით. დახვრიტეს 1938 წლის 17 მარტს.
რესურსები ინტერნეტში
კატეგორია:დაბადებული 7 მაისი კატეგორია:დაბადებული 1870 კატეგორია:გარდაცვლილი 17 მარტი კატეგორია:გარდაცვლილი 1938 კატეგორია:საქართველოს დამფუძნებელი კრების წევრები კატეგორია:სამტრედიაში დაბადებულები კატეგორია:საქართველოს ეროვნული საბჭოს წევრები კატეგორია:საბჭოთა კავშირის რეპრესიების მსხვერპლნი საქართველოში კატეგორია:სიკვდილით დასჯილი ქართველები
აპულეიუსი
ლუციუს აპულეიუსი (Lucius Apuleius; დ. დაახლ. 125, მადავრა — გ. დაახლ. 170, კართაგენი) — რომაელი მწერალი, ფილოსოფოსი, რომანისტი, პოეტი და რიტორი. ცნობილი რომანის „მეტამორფოზების“ („ოქროს ვირი“) ავტორი.
ბიოგრაფია
აპულეიუსი შეძლებულ ოჯახში, დაახლოებით ახ. წ. 125 წელს, ნუმიდიისა და გეტულების სამფლობელოების საზღვართან მდებარე რომის პრივინცია აფრიკის ქალაქ მადავრაში დაიბადა. თავდაპირველად მადავრასა და კართაგენში, ხოლო შემდეგ ათენსა და რომში მიიღო მრავალმხრივი განათლება — შეისწავლა ფილოსოფია, გეომეტრია, რიტორიკა, დიალექტიკა, პოეზია, მუსიკა, ბერძნული ენა და ლიტერატურა.
ჩვენამდე მოღწეულ მის ტრაქტატებში („პლატონის მოძღვრებისათვის“, „სოკრატეს ღმერთისათვის“, „სამყაროსთვის“) ჩანს, რომ იგი პლატონისა და ნეოპითაგორელთა მოძღვრების მიმდევარია და დაინტერესებულია ბერძნული და აღმოსავლური მისტიკით. ცნობილია რომ იგი ბევრს მოგზაურობდა, განსაკუთრებით, აღმოსავლეთის ქვეყნებში.
დაახლ. ახ. წ. 157 წელს, ქალაქ ეაში აპულეიუსი მდიდარ ქვრივზე ემილია პუდენტილაზე დაქორწინდა. მალევე ემილია პუდენტილას გარდაცვლილი მეუღლის ნათესავებმა ბრალი დასდეს აპულეიუსს მაგიისა და ჯადოქრობის გამოყენებით ცოლის მოჯადოებაში მისი და მისი ქონების ხელში ჩაგდების მიზნით. აპულეიუსს სასამართლოს წინაშე მოუწია თავის მართლება, სადაც მის მიერ წარმოთქმული თავდასაცავი სიტყვა „აპოლოგია“, რომელშიც ნათლად გამოჩნდა მისი მრავალმხრივი, მათ შორის იურიდიული განათლება, მახვილგონიერება და დახვეწილი სტილი — იურიდიული რიტორიკის შესანიშნავ ნიმუშად ითვლება.
აპულეიუსის რიტორულ ხელოვნებას გვაცნობს აგრეთვე მის მიერ წარმოთქმულ სიტყვათა ნაწყვეტების კრებული „ყვავილნარი“, რომლის ავტორი ერთნაირი სიმსუბუქით ესაუბრება მსმენელთ მწერლობის, ფილოსოფიის, ეთიკის, არქეოლოგიისა თუ მედიცინის საკითხებზე.
აპულეიუსის შემოქმედების გვირგვინად ითვლება თერთმეტი წიგნისაგან შემდგარი რომანი „მეტამორფოზები“, რომელიც მაგიის ძალით ვირად ქცეული ჭაბუკის უჩვეულო ფათერაკების შესახებ მოგვითხრობს და ამ სიუჟეტურ ქარგაზე წარმოგვიდგენს რომის პროვინციის ცხოვრების ფართო, ნაირფეროვან სურათს. ჯერ კიდევ ნეტარი ავგუსტინეს მიერ „ოქროს ვირად“ წოდებული ეს ნაწარმოები ევროპულ ლიტერატურაში პირველ ფსიქოლოგიურ რომანად გვევლინება.
სქოლიო
კატეგორია:ძველი რომაელი მწერლები კატეგორია:რომაელი ფილოსოფოსები
გიორგწმინდის ციხე
კოშკის ზედა ბაქანზე დანთებული კოცონით ატყობინებდნენ მტრის მოახლოებას მთელი ხეობის სიგრძეზე განლაგებულ სხვა კოშკებსა და თრუსოს ხეობის სათვალთვალოებს. გიორგწმინდის ციხე თერგის ზედა წელის გაყოლებით ერთმანეთთან აკავშირებდა სოფ. ხურთისისა და გორისციხის თავზე მდებარე კოშკებს. ციხის მშენებლობისას გამოყენებულია კლდის ბუნებრივი გამონაშვერები — 2 ვეებერთელა, ერთმანეთისკენ გადმოხრილი, კლდესმოწყვეტილი ლოდი შეერთებულია წყობის მცირე მონაკვეთის ჩაშენებით. ასე აქციეს იგი თავდაცვითი კოშკის ბუნებრივ კვარცხლბეკად. მეორე კოშკი ლოდებით მოფენილი ფერდობისკენ ჩაჭრილი 37 კონცხის ნაპირას დგას. იგი საბჯენი კედლით გამაგრებულ კლდოვან მასივზეა აშენებული. აქვეა მომცრო ბაქანზე აგებული პატარა ეკლესიაც.
ევროპული კავშირის მართლმსაჯულების სასამართლო
ევროპული კავშირის მართლმსაჯულების სასამართლო (European Court of Justice; ECJ) — მართლმსაჯულების ევროპული სასამართლოს უმაღლსი ინსტანცია, რომლის გადაწყვეტილება არ შეიძლება იყოს გასაჩივრებული. მოიცავს მართლმსაჯულების სასამართლოს, საერთო სასამართლოს და საჯარო სამსახურის სასამართლოს. მართლმსაჯულების სასამართლო შედგება 28 მოსამართლისაგან და 8 გენერალური ადვოკატისაგან. მოსამართლეები ინიშნებიან 6 წლით და მათი ამ ვადის გასვლის შემდეგ ხელახლა დანიშვნა ასევე არის შესაძლებელი. გენერალური ადვოკატები სასამართლოს სრულფასოვანი წევრები არიან და მათ მოსამართლეების იდენტური სამართლებრივი სტატუსი გააჩნიათ. ევროპული კავშირის მართლმსაჯულების სასამართლო დაარსდა 1952 წელს.
სასამართლოში საჩივრების განხილვა მიმდინარეობს ორ ეტაპად: ესაა წერილობითი და ზეპირი ეტაპები. პირველ რიგში, დავის მონაწილე მხარეებს პროცესზე პასუხისმგებელ მოსამართლესთან შეაქვთ წერილობითი განაცხადი. მოსამართლე აჯამებს ამ განაცხადს და წერს დასკვნას. მეორე ეტაპზე იწყება საქმის ზეპირი მოსმენა. საქმის სიმძიმიდან გამომდინარე, პროცესი შეიძლება გაიმართოს 3, 5, 13 ან ყველა მოსამართლის მონაწილეობით. მოსმენაში მონაწილეობენ გენერალური ადვოკატები, რომლებიც სვამენ კითხვებს და გამოთქვამენ თავიანთ მოსაზრებას საქმესთან დაკავშირებით. განაჩენის გამოტანა ხდება ხმათა უმრავლესობით და იკითხება საჯაროდ.
სქოლიო
კატეგორია:მართლმსაჯულების ევროპული სასამართლო
რადიო (რამშტაინის სიმღერა)
რადიო — გერმანული Neue Deutsche Härte-ის სტილში მოღვაწე ჯგუფ რამშტაინის სიმღერა. გამოვიდა 2019 წლის 26 აპრილს, როგორც ჯგუფის მეორე სინგლი მომავალი მეშვიდე სტუდიური ალბომიდან — რამშტაინი.
ვიდეო
ვიდეო ონლაინში განათავსეს 2019 წლის 26 აპრილს, ცენტრალური ევროპის დროით 11:00 საათზე, მას შემდეგ, რაც ორი დღით ადრე გავრცელდა ვიდეოს 26 წამიანი შავ-თეთრი ანონსი, რომელიც შეიცავდა Kraftwerk-ზე მითითებებს. შერჩეულ რადიოსადგურებზე სიმღერის პრემიერა უფრო ადრე, 2019 წლის 25 აპრილს 21:00 სთ-ზე შედგა, ხოლო ვიდეო ნაჩვენები იყო ექსკლუზიურად დიდ ეკრანზე, ბერლინში, ხმის გარეშე. ვიდეოს რეჟისორი იორნ ჰეიტმანი გახდა.
სქოლიო
კატეგორია:რამშტაინის სიმღერები კატეგორია:სიმღერები გერმანიის შესახებ კატეგორია:2019 წლის სინგლები კატეგორია:2019 წლის სიმღერები
მელიტინა კირპიჩოვა-მილოვიდოვა
მელიტინა კირპიჩოვა-მილოვიდოვა (დ. 7 იანვარი, 1887, სტავროპოლი — გ. 31 მაისი, 1923) — რუსი ფიზიკოსი. მელიტინა იყო სანქტ-პეტერბურგის ინსტიტუტის (შემდგომში ლენინგრადის ინსტიტუტი) პირველი ქალი მასწავლებელი.
ბიოგრაფია
მელიტინა ვლადიმერის ასული მილოვიდოვა დაიბადა 1887 წლის 7 იანვარს სტავროპოლში, გიმნაზიის მასწავლებლის, ვლადიმერ თევდორეს ძე მილოვიდოვის ოჯახში. მელიტინას მამა გიმნაზიაში ასწავლიდა ზოოლოგიას, ფიზიკას, ქიმიასა და ბოტანიკას. ზოოლოგიის გაკვეთილებზე ევოლუციის შესახებ დარვინისეული იდეების პროპაგანდის გამო ოჯახსი გადაასახლეს სტავროპოლიდან. შემდგომში მილოვიდოვების ოჯახი დასახლდა ეკატერინოდარში (კრასნოდარში). მელიტინამ საკუთარი ინტერესი ასტრონომიისა და მათემატიკის მიმართ ჯერ კიდევ გიმნაზიაში გამოავლინა. საშუალო განათლება მან მიიღო „სტოიუნინის გიმნაზიაში“ (პეტერბურგი). პეტერბურგში ყოფნის პერიოდში მელიტინამ გაიცნო შემდგომში სსრ კავშირის მეცნიერებათა აკადემიის ნამდვილი წევრი მ. კირპიჩოვი, რომელსაც ცოლად გაყვა. ამ პერიოდიდან მელიტინა მოიხსენიება როგორც კირპიჩივა-მილოვიდოვა.
მელიტინა კირპიჩოვა-მილოვიდოვამ თავდაპირველად მუშაობა დაიწყო პოლიტექნიკურ ინსტიტუტში, ზოგადი ფიზიკის კათედრის ასისტენტის თანამდებობაზე. ამ კათედრას სკობელნიცი მეთაურობდა. 1906 წელს სკობელნიცის კათედრის ლაბორანტად დაინიშნა ა. იოფე. პოლიტექნიკუმის კედლებში მან განაგრძო საკუთარი კვლევები. 1916 წელს იოფე ამავე ინსტიტუტში პროფესორი გახდა და დაბეჭდა სტატია „მყარი დიელექტრიკების ელექტროგამტარობა“. ამ სტატიის ავტორები იყვნენ მელიტინა კიპიჩოვა-მილოვიდოვა და იოფე. ნახსენებ სტატიაში ავტორებმა მიზნად დაისახეს შეესწავლათ კრისტალთა ელექტროგამტარობის მექანიზმი. თუ ვისარგებლებთ ტერმინოლოგიით, რომელიც ნახევარგამტერების ფიზიკაში გამოიყენება, იოფემ და მილოვიდოვა-კირპიჩოვამ ერთმანეთისგანგანასხვავეს მინარევული და საკუთარი (ანუ იონური) გამტარობა. ამით მათ შესაძლებლობა მიეცათ ემსჯელათ იონების ძვრადობის სიდიდის, ელექტროგამტარობის ტემპერატურაზე და ძაბვაზე დამოკიდებულების შესახებ, კერძოდ ავტორებმა უჩვენეს, რომ დენის სიდიდე ძაბვაზე დამოკიდებულებით ემორჩილება ომის კანონს. ავტორები აგრეთვე განიხილავენ თუ რა არის საკუთარი იონური გამტარობის წარმოქმნის მიზეზი. ამგვარად, განხილულ ნაშრომში მოცემულია რეალური კრისტალის მნიშვნელოვანი საკითხები მის მოლეკულურ-კინეტიკურ და ელექტრულ თვისებებთან ერთად. ეს ნაშრომი მოგვიანებით, მელიტინას სიკვდილის შემდეგ, იოფემ წარადგინა ბრიუსელში სოლვეის მე-4 კონგრესზე. ამ ნაშრომმა თეორეტიკოსებისა და ექსპერიმენტატორების დიდი ინტერესი გამოიწვია.
შემდგომში მელიტინას ერთი მოხსენება გამოქვეყნდა ერთ-ერთი ჟურნალის ფურცლებზე. ეს სტატია იყო ატომების ქიმიური თვისებებისმიმოხილვა, რომელიც ჩაატარეს ნილს ბორის თეორიისა და კოსელის „ქიმიური კავშირის მოდელის“ საფუძველზე.
1923 წელს მელიტინა კირპიჩოვა-მილოვიდოვა უეცრად ავად გახდა და გარდაიცვალა ამავე წლის 31 მაისს, 36 წლის ასაკში. აღსანიშნავია იოფეს სიტყვით გამოსვლა სამეცნიერო საბჭოს სხდომაზე: მელიტინას შრომებმა ღირსეული ადგილი დაიკავეს „იოფეს შრომების კრებულში“.
იგი იყო პირველი ფიზიკოსი ქალი, რომელიც ოქტომბრის რევოლუციის შემდეგ მიავლინეს საზღვარგარეთ გერმანიის და ინგლისის მეცნიერებთან სამეცნიერო კავშირის დასამყარებლად. იგი სამართლიანად ითვლება სსრ კავშირის მეცნიერებათა აკადემიის განთქმული ფიზიკა-ტექნიკური ინსტიტუტის ერთ-ერთ ორგანიზატორად.
ლიტერატურა
კატეგორია:რუსი ფიზიკოსები კატეგორია:დაბადებული 7 იანვარი კატეგორია:დაბადებული 1887 კატეგორია:გარდაცვლილი 31 მაისი კატეგორია:გარდაცვლილი 1923
ნიკოლოზ ჭუმბურიძე
ბიოგრაფია
ნიკოლოზ ჭუმბურიძე დაიბადა 1886 წელს, სოფელ ქვედა სიმონეთში. ის იურიდიულ ფაკულტეტზე სასწავლებლად პეტერბურგში გაემგზავრა, საბოლოოდ კი პრაღის უნივერსიტეტი დაამთავრა. სხვადასხვა ჟურნალ-გაზეთებთან იგი „აჟის“ ფსევდონიმით თანამშრომლობდა. საქართველოს გასაბჭოების შემდეგ, დაახლოებით ექვსი თვე, ნიკოლოზ ჭუმბურიძე სამშობლოში დარჩა და გარკვეულ ხანს გრიგოლ ლორთქიფანიძესა და შალვა მაღლაკელიძესთან ერთად „ჩეკას“ სარდაფში ატარებდა. 1921 წლის 21 მაისს ნიკოლოზი დააპატიმრეს. 1921 წლის 20 სექტემბერს, სტამბოლში მყოფ საქართველოდან განდევნილი მთავრობის წევრებს მან წარუდგინა მოხსენება: „საბჭოთა  საქართველოს ცხოვრებიდან – ბოლშევიკების ექვსი თვის ბატონობის სურათი“. ეს დოკუმენტი ინახება საქართველოს საისტორიო ცენტრალურ არქივში და დღესაც დიდ ინტერესს იწვევს. 2013 წელს ეროვნულმა არქივმა ეს ნაშრომი გამოსცა დიმიტრი სილაგაძის წინასიტყვაობითა და კომენტარებით.
1921 წელს, ციხიდან გამოსვლის შემდეგ, ნიკოლოზ ჭუმბურიძე ემიგრაციაში ცხოვრობდა. იგი კვლავ აქტიურად აგრძელებდა ქართულ ჟურნალ-გაზეთებთან თანამშრომლობას, მაგრამ ამჯერად უკვე „ალფას“ ფსევდონიმით. ეს გაზეთები იყო „კავკასიონი“, „დამოუკიდებელი საქართველო“, „მხედარი“, „ბრძოლა“, „სამშობლოსთვის“ და ასე შემდეგ. რაც შეეხება ჭუმბურიძის პირად ცხოვრებას — ემიგრაციაში ყოფნისას მას საქართველოში დარჩა ახალგაზრდა მეუღლე მარიამი და შვიდი თვის ვაჟი ჯუმბერი. მარიამი (1884-1950) ასწავლიდა გეოგრაფიას, ისტორიას, რუსულ ენასა და ლიტერატურას. მარიამმა ჭიათურაში ქალთა პირველი სასწავლებელი დააარსა და მისი პირველი დირექტორიც თავად იყო. ემიგრაციაში, ნიკოლოზს ტუბერკულოზი შეეყარა. იგი ამ საშინელი დაავადებით 8 წელი იტანჯებოდა. 1933 წლის 20 ნოემბერს, 47 წლის ასაკში ქართველი პოლიტიკოსი გარდაიცვალა. იგი დაკრძალეს ლევილის ქართველთა სასაფლაოზე.
აიწაჟაირი
აიწაჟაირი (Այծաժայռ) — მთა სომხეთში. მდებარეობს ტავუშის პროვინციაში, ქალაქ იჯევანიდან ჩრდილო-აღმოსავლეთით 3,5 კილომეტრში. მწვერვალის სიმაღლე ზღვის დონიდან 1423 მეტრია.
სქოლიო
კატეგორია:სომხეთის მთები
ცხენკაცა ბოჯეკი
„ცხენკაცა ბოჯეკი“ (BoJack Horseman) — ამერიკული ანიმაციური სიტკომი, შექმნილი რაფაელ ბობ-უოკსბერგის მიერ. მის მთავარ პერსონაჟს, ბოჯეკს, ახმოვანებს უილ არნეტი, ხოლო სხვა როლებს – ემი სედარისი, პოლ ფ. ტომპკინსი და აარონ პოლი. სერიალის პირველი სეზონის პრემიერა გაიმართა 2014 წლის 22 აგვისტოს, Netflix-ზე, ხოლო საშობაო გამოშვება გამოვიდა 19 დეკემბერს. სერიალის მხატვარია ლიზა ჰენაუოლტი, რომელიც მანამდე ბობ-უოკსბერგთან ერთად მუშაობდა ინტერნეტ-კომიქსზე „Tip Me Over, Pour Me Out“.
მიუხედავად იმისა, რომ სერიალში მიმდინარეობს მიმდინარე მოვლენების, პოლიტიკოსების და შოუ-ბიზნესის სატირული პაროდირება, იგი ასევე აღიარებულია დეპრესიასთან, ტრავმასთან და თვითგანადგურებასთან ბრძოლის რეალისტური გადმოცემისთვის.
მიუხედავად იმისა, რომ გამოსვლის შემდეგ სერიალის შეფასებები თავდაპირველად არაერთგვაროვანი იყო, მისი მეორე სეზონი კრიტიკოსებმა უფრო დადებითად განიხილეს და შემდგომში სხვა სეზონები ერთხმად მოიწონეს. მეოთხე სეზონის პრემიერა გაიმართა 2017 წლის 8 სექტემბერს. 21 სექტემბერს შეკვეთილი იქნა მეხუთე სეზონის წარმოებაც.
სქოლიო
კატეგორია:ცხენკაცა ბოჯეკი კატეგორია:2014 წელს დაწყებული ამერიკული ტელესერიალები კატეგორია:ანიმაციური სიტკომები კატეგორია:Netflix-ის ორიგინალური პროგრამები
ესტადილია
ესტადილია (Estadilla, Estadiella) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სომონტანო-დე-ბარბასტროს კომარკის შემადგენლობაში. ფართობი — 46,80 კმ². მოსახლეობა — 796 კაცი (2020 წ.).
სქოლიო
კატეგორია:უესკის მუნიციპალიტეტები
ნოვოიავორივსკი
ნოვოიავორივსკი (Новояворівськ) — ქალაქი უკრაინაში. მდებარეობს ლვივის ოლქში. 2013 წელს ქალაქის მოსახლეობა 29950 კაცს შეადგენდა.
სქოლიო
კატეგორია:ლვივის ოლქის ქალაქები
ახიზის მონასტერი
ახიზის მონასტერი — შუა საუკუნეების ქართული საეპისკოპოსო ცენტრი და მონასტერი კლარჯეთში. კლარჯეთის 12 ლავრიდან ერთ-ერთი. მდებარეობს თურქეთის ართვინის პროვინციის სოფელი ფერათლის მიდამოებში, არტანუჯისწყლის მარცხენა მხარეს, დასავლეთ ფერდობზე, ახიზის ციხესთან.
ჯუანშერის მიხედვით V საუკუნეში ააშენა ვახტანგ გორგასლის ძუძუმტე არტავაზმა, ვახტანგმა კი ის საეპისკოპოსო კათედრად დაადგინა. ახიზის ეპარქია მოიცავდა მდ. არტანუჯისწყლისა და იმერხევის ხეობებს. 730-იან წლებში ახიზა მურვან ყრუს შემოსევებმა გაანადგურა. მისი ეპარქია ანჩის საეპისკოპოსოს შეუერთდა. ახიზის მონასტერი ძლიერ დანგრეულია. 1913 წელს იქ მხარეთმცოდნე ა. ფლორენსკიმ სავარაუდო საკათედრო ტაძრის ინტერიერში მოზაიკის ფრაგმენტები ნახა ორანტის გამოსახულებით. მანვე იქიდან კრამიტის ანტეფიქსები ირმების, ჯვრებისა და ასოების გამოსახულებებით თბილისში ჩაიტანა. ახიზიდან 3 ანტეფიქსი დაცულია სიმონ ჯანაშიას სახელობის მუზეუმში თუმცა არცერთზეა ასოები. ისინი თარიღდება V საუკუნით. ვახტანგ ჯობაძემ 1960-იან წლებში შეისწავლა ახიზა და იქვე მდებარე რამდენიმე დანგრეული დარბაზული ეკლესიის ნანგრევი, მიწასთან გასწორებული მცირე სამლოცველოები და სხვა ნაგებობები, რომლებიც გაშენებულია მცირედ დაქანებულ ფერდობზე. ფერდობი მათ ზემო და ქვემო ბაქნებად ჰყოფს. ზემოთ ორი მათგანი ხვდება და IX საუკუნის ბოლო - X საუკუნის I ნახევრით თარიღდება. მისი თქმით საკათედრო ტაძარი მდებარეობს მონასტრის ჩრდილო-დასავლეთ ნაწილში და დაანგრიეს განძის მაძიებლებმა. მასზე გამქრალია მორთულობა, რომელიც სტატუსიდან გამომდინარე უნდა ჰქონოდა, თუმცა ადგილობრივების გადმოცემით, დანგრევამდე კარ-სარკმლები მცენარეული ჩუქურთმებით იყო შემკული.
გირგალ-საჯიხვის ქედი
გირგალ-საჯიხვის ქედი — კახეთის კავკასიონის სამხრეთი განშტოება, მდინარეების ლოპოტისა და ინწობის (ალაზნის მარცხენა შენაკადები) წყალგამყოფი. იწყება კავკასიონზე საჯიხვისთავის მთასთან (2872 მ), მთავრდება სოფ. შაქრიანთან. ქედის ჩრდილოეთი მონაკვეთი საჯიხვის, ხოლო სამხრეთი გირგალის სახელითაა ცნობილი. აგებულია იურიული თიხაფიქლებითა და ქვიშაქვებით. გარდა საჯიხვისთავისა, ქედზე აღმართულია მთები: გირგალი, ქვათახევისთავი, ხერხემლისმაღალი და სხვა. ქედის კალთები ძლიერ დანაწევრებულია ხევ-ხეობებით, რომელთა შორის კარგად განვითარებული წყალგამყოფებია (პირჩიტა, მერქნისწვერი). გირგალ-საჯიხვის ქედის კალთები დაფარულია ფართოფოთლოვანი ტყით (ჭარბობს წიფელი). ჩრდილოეთ მონაკვეთის თხემზე სუბალპური და ალპური მდელოებია.
ლიტერატურა
კატეგორია:კახეთის მხარის ქედები
სადგურის მოედანი 2 (თბილისის მეტრო)
სადგურის მოედანი 2 — თბილისის მეტროპოლიტენის სადგური საბურთალოს ხაზზე. სადგური წარმოადგენს საბურთალოს ხაზის ბოლო გაჩერებას.
სადგური გაიხსნა 1979 წელს და პროექტის ავტორია არქიტექტორი თ. კალანდაძე.
სადგურის მოედანს შესასვლელი ორი მხრიდან აქვს.
რესურსები ინტერნეტში
კატეგორია:საბურთალოს ხაზი
ოს-ი-კოსტეანი
ოს-ი-კოსტეანი (Hoz y Costean, Oz y Costeán) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სომონტანო-დე-ბარბასტროს კომარკის შემადგენლობაში. ფართობი — 57,50 კმ². მოსახლეობა — 221 კაცი (2020 წ.).
სქოლიო
კატეგორია:უესკის მუნიციპალიტეტები
პრემ ტინსულანონი
პრემ ტინსულანონი (เปรม ติณสูลานนท์, დ.  26 აგვისტო, 1920, სონგკლა, ტაილანდი — გ.  26 მაისი, 2019) — ტაილანდის სამხედრო და  პოლიტიკური მოღვაწე, გენერალი. ქვეყნის პრემიერ-მინისტრი 1980-1988 წლებში. სამეფო საიდუმლო საბჭოს თავმჯდომარე 1998 წლის 4 სექტემბრიდან. 2016 წლის 13 ოქტომბრიდან 29 ნოემბრამდე ტაილანდის სამეფოს რეგენტია.
ბიოგრაფია
დაიბადა არისტოკრატიულ ოჯახში. 1935 წელს სონგკლაში დაასრულა საშუალო სკოლა. 1937 წელს სუან-კულარბის კოლეჯი. 1941 წელს ჩულაჩომკლაოს სამეფო სამხედრო აკადემია, ტაილანდის თავდაცვის ეროვნული კოლეჯი (1966). ტაილანდის არმიის კადრის ოფიცერი.
1968 წლის 4 ივლისიდან 1971 წლის 3 ივლისამდე სენატორია. 1972-1973 წლებში პარლამენტის დეპუტატი, ხოლო 1974-1977 წლებში მეორე სამხედრო ოლქის ხელმძღვანელი.
1976 წლის ოქტომბერში მხარი დაუჭირა სამხედრო გადატრიალებას და შევიდა პრემიერ-მინისტრის საკონსულტაციო საბჭოში. სამხედროები ხელისუფლებაში მოვიდნენ წესრიგის აღდგენისა და მემარცხენე ძალების წინააღმდეგ რეპრესიების დაპირებით. პრემიერის ტანამდებობაზე წარადგინეს ტანინ კრაივიჩენი. მისმა რეაქციულმა პოლიტიკამ ახალი გადატრიალება გამოიწვია 1977 წლის 20 ოქტომბერს. ჩამოყალიბდა რევოლუციური საბჭო, რომელშიც შევიდა პრემ ტინსულანონი.
1977-1978 წლებში შინაგან საქმეთა მინისტრის მოადგილეა. 1979-1980 წლებში თავდაცვის მინისტრია. ამავე თანამდებობას იკავებს 1980-1986 წლებში. 1980 წლის 3 მარტიდან 1988 წლის 1 აგვისტომდე ტაილანდის პრემიერ-მინისტრია. 1988 წლის 23 აგვისტოდან სამეფო საიდუმლო საბჭოს წევრი, ხოლო 1998 წლიდან ამავე საბჭოს თავმჯდომარეა.
დაჯილდოებულია მრავალი მედლით და ორდენით.
პრემიერ-მინისტრი
პრემიერის თანამდებობაზე მისი რვაწლიანი მოღვაწეობას მოჰყვა მნიშვნელოვანი ეკონომიკური წარმატება. დასრულდა ქვეყნის ელექტროფიკაცია, აშენდა ახალი გზები, მსხვილი სამრეწველო საწარმოები, საპორტო ნაგებობები. ბანგკოკში მიმდინარეობდა აქტიური აღმშენებლობა, შენდებოდა მრავალსართულიანი სახლები. მკვეთრად შემცირდა უმუშევრობა.
აქტიურად იბრძოდნენ მემარცხენე რადიკალი აჯანყებულების წინააღმდეგ. შედეგად შეწყდა პარტიზანული მოძრაობები. მისმა აქტიურმა მონაწილეებმა ქვეყანა დატოვეს. ზოგიერთმა ამნისტიით ისარგებლა, მათგან რამდენიმემ გააგრძელა პოლიტიკური ცხოვრება და გახდნენ დეპუტატები ან მთავრობის წევრები.
პრემიერ-მინისტრმა შეინარჩუნა მჭიდრო კავშირები აშშ-სთან.
აინრე-დაღი
აინრე-დაღი (Այնրը Դաղ) — მთა სომხეთში. მდებარეობს სიუნიქის პროვინციაში. მწვერვალი წარმოადგენს ზანგეზურის ქედის ნაწილს.
პრემ ტინსულანონი
საიდუმლო საბჭო
მას შემდეგ რაც დაიკავა საიდუმლო საბჭოს თავჯდომარის თანამდებობა, ქვეყანაში ერთ-ერთი გავლენიანი პოლიტიკოსი გახდა. კონფლიქტურ სიტუაციაში იმყოფებოდა ქვეყნის მაშინდელ პრემიერ-მინისტრ ტაქსინ ჩინავატთან (2001-2006 წწ.). 2005-2006 წლების პოლიტიკური კრიზისის დროს პრემ ტინსულანონი აკრიტიკებდა მოქმედ მთავრობას. არსებობს ვერსია, რომ იგი იყო ტაქსინ ჩინავატისადმი დაპირისპირებული დაჯგუფებების მედიატორი, ჯგუფებისა, რომლებმაც გამოიწვიეს სამხედრო გადატრიალება 2006 წლის 20 სექტემბერს. 2006 წლის 1 ოქტომბერს მეფემ პრემიერად დანიშნა სურაიუდ ჩულანონტი, გადაწყვეტილებას სრულიად ეთანხმებოდა საიდუმლო საბჭოც.
აინრე-დაღი
სქოლიო
კატეგორია:სომხეთის მთები
პრემ ტინსულანონი
რეგენტი
2016 წლის 13 ოქტომბერს გარდაიცვალა ტაილანდის მეფე პუმიპონ ადულიადეტი. მისმა ერთადერთმა ვაჟმა და ტახტის მემკვიდრემ მაჰა ვაჩირალონგკორნმა მოითხოვა დაუყოვნებლივ ასულიყო ტახტზე, მაგრამ საიდუმლო საბჭოს გადაწყვეტილბით რეგენტად დაინიშნა საბჭოს თავმჯდომარე პრემ ტინსულანონი ვაჩირალონგკორნის ტახტზე ასვლამდე. 2016 წლის 29 ნოემბერს ტახტზე ადის მეფე მაჰა ვაჩირალონგკორნი.
სქოლიო
კატეგორია:ტაილანდის პრემიერ-მინისტრები კატეგორია:დაბადებული 26 აგვისტო კატეგორია:დაბადებული 1920 კატეგორია:გარდაცვლილი 26 მაისი კატეგორია:გარდაცვლილი 2019
რიუ-პომბა (მინას-ჟერაისი)
რიუ-პომბა (Rio Pomba) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 441 მეტრზე. მიეკუთვნება ზონა-და-მატის მეზორეგიონს. შედის ეკონომიკურ-სტატისტიკურ მიკრორეგიონ უბას შემადგენლობაში.
2010 წლის მონაცემებით, მოსახლეობა 17 110 ადამიანს შეადგენდა, მოსახლეობის სიმჭიდროვე 67.78 კმ²-ზე. ფართობი 252 418 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ნათელა მაჭავარიანი
ნათელა მაჭავარიანი (დ. 6 ივლისი, 1939, თბილისი) — ქართველი მსახიობი, პოლიტიკოსი და საზოგადო მოღვაწე, მსახიობ გეგა კობახიძის დედა.
ბიოგრაფია
ნათელა მაჭავარიანი დაიბადა 1939 წლის 6 ივლისს, თბილისში. 1958 წელს დაამთავრა თბილისის მე-5 ქალთა საშუალო სკოლა, 1970 წელს შოთა რუსთაველის სახელობის თეატრალური ინსტიტუტი, სამსახიობო ფაკულტეტი. 1974–1979 წლებში იყო თბილისის შოთა რუსთაველის სახელობის სახელმწიფო დრამატული თეატრის მსახიობი. 1974–2009 წლებში თბილისის ნოდარ დუმბაძის სახელობის მოზარდ მაყურებელთა თეატრის მსახიობი.
პოლიტიკური საქმიანობა
ნათელა მაჭავარიანი 2006 წლიდან სალომე ზურაბიშვილის პარტია „საქართველოს გზის“  პოლიტსაბჭოს წევრი იყო. 2010 წლის 30 მაისის ადგილობრივი თვითმმართველობის არჩევნებში ის „ალიანსი საქართველოსთვის“ საბურთალოს მე-5 ოლქის მაჟორიტარობის კანდიდატი, 2010 წლის მოწვევის თბილის საკრებულოს წევრი გახდა.
სქოლიო
კატეგორია:დაბადებული 6 ივლისი კატეგორია:დაბადებული 1939 კატეგორია:ქართველი მსახიობები კატეგორია:თამარ მეფის ორდენის მფლობელები კატეგორია:თბილისში დაბადებულები კატეგორია:საქართველოს სახელმწიფო თეატრალური ინსტიტუტის კურსდამთავრებულები
კაიარის რაიონი
კაიარის რაიონი (Distrito de Cayara) — რაიონი პერუში, აიაკუჩოს რეგიონის ვიქტორ-ფახარდოს პროვინციაში. მდებარეობს ზღვის დონიდან 3 164 მეტრზე. 2007 წლის მონაცემებით, მოსახლეობა 1 423 ადამიანს შეადგენდა, სიმჭიდროვე 21 ადამიანი კმ²-ზე. ფართობი 69.25 კმ²-ია.
რესურსები ინტერნეტში
კატეგორია:აიაკუჩოს რეგიონის რაიონები კატეგორია:ვიქტორ-ფახარდოს პროვინციის რაიონები
აბენაკები
მინი|აბენაკი წყვილი. XVIII საუკუნის ნახატი. აბენაკები, აბნაკები (Abenaki, Abnaki) — ალგონკინურ ენაზე მოლაპარაკე ჩრდილოამერიკელ აბორიგენ ხალხთა (ინდიელები) ჯგუფი (კონფედერაცია). ძირითადად ცხოვრობენ კვებეკსა (კანადა) და მენში (ამერიკის შეერთებული შტატები). საერთო რაოდენობა დაახლ. 8 ათასია.
საკუთარ სამშობლოდ თვლიან სამხრეთ კვებეკსა და ამერიკის შტატებს — ვერმონტს, ნიუ-ჰემპშირს, ნაწილობრივ მენსა და ნიუ-იორკს. „აბენაკი“ სიტყვასიტყვით „აისის ხალხს“ ან „აღმოსავლელს“ ნიშნავს და ინდიელთა რამდენიმე სხვადასხვა ჯგუფის (ანდროსკოგინი, კენებეკი, მალისიტი, ურასტეგუიაკი და სხვ.) საერთო სახელწოდებაა. ამ ტომების კავშირი თავდაპირველად იროკეზების, განსაკუთრებით მოჰავკების, წინააღმდეგ შეიქმნა. XVII საუკუნეში აბენაკები ფრანგების მოკავშირეებად გამოდიოდნენ ინგლისელების წინააღმდეგ. 1720-იან წლებში მძიმე დამარცხების შემდეგ რაოდენობრივად მნიშვნელოვნად შემცირებული აბენაკები იძულებული გახდნენ კანადაში გადასულიყვნენ და საბოლოოდ კვებეკში, ტრუა-რივიერის მახლობლად, სენ-ფრანსუა-დიუ-ლაკისა და ბეკანკურის მიდამოებში დასახლდნენ. ცხოვრობენ ასევე რეზერვაციებში მენსა (აშშ) და ნიუ-ბრანსუიკში (კანადა).
ლიტერატურა
კატეგორია:ინდიელები
სებასტიან ბრანტი
სებასტიან ბრანტი (Sebastian Brant; დ. 1458, სტრასბურგი — გ. 10 მაისი, 1521, სტრასბურგი) — გერმანელი მწერალი, ჰუმანისტი. ავტორია მრავალი მეცნიერული პუბლიცისტური და პოეტური ნაწარმოებისა. განსაკუთრებით პოპულარული იყო ბრანტის გალექსილი სატირულ-ეპიკური, დიდაქტიკური ნაწამოები „სულელების გემი“ (1494). მასში მხილებულია რაინდების ძალადობა, სამღვდელოების მომხვეჭელობა, დაგმობილია „ადამიანური სისულელის“ ნაირგვარი გამოვლენა: ეგოიზმი, ანგარება, ლოთობა, გაიძვერობა და სხვა. თხზულება ითარგმნა მრავალ ენაზე. მან ხელი შეუწყო სატირული ლიტერატურის, კერძოდ გრობიანიზმის ნაკადის განვითარებას.
სქოლიო
კატეგორია:გერმანელი მწერლები კატეგორია:დაბადებული 1458 კატეგორია:გარდაცვლილი 1521 კატეგორია:გერმანელი მამაკაცი არამხატვრული მწერლები
ილჩე (ესპანეთი)
ილჩე  — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სომონტანო-დე-ბარბასტროს კომარკის შემადგენლობაში. ფართობი — 63,70 კმ². მოსახლეობა — 197 კაცი (2020 წ.).
ნოვი-კალინივი
ნოვი-კალინივი (Новий Калинів) — ქალაქი უკრაინაში. მდებარეობს ლვივის ოლქში. 2013 წელს ქალაქის მოსახლეობა 4070 კაცს შეადგენდა.
სქოლიო
კატეგორია:ლვივის ოლქის ქალაქები
ბრაზიანი ჩიტები
ბრაზიანი ჩიტები (ინგლ. The Angry Birds Movie (აშშ);  Angry Birds (გაერთიანებული სამეფო) ) — 2016 წლის კომპიუტერული ანიმაციური კომედიური ფილმი, რომელიც დაფუძნებულია Rovio Entertainment– ის ამავე სახელწოდების ვიდეო თამაშების სერიაზე. ფილმი წარმოებული Columbia Pictures-ისა და Rovio animation-ის მიერ და გავრცელება Sony Pictures Motion Picture Group-ის მხარდაჭერით. ფილმის რეჟისორები იყვნენ კლეი კაიტისი და ფერგალ რეილი, რომელთათვისაც ბრაზიანი იტები სადებიუტო ნაწარმოებს წარმოადგენდა. ფილმის სცენარის ავტორია ჯონ ვიტი. ფილმში, როგორც გამხმოვანებლები მონაწილეობენ: ჯეისონ სუდეიკისი, ჯოშ გადი, დენი მაკბრაიდი, ბილ ჰადერი და პიტერ დინკლეიჯი.
ბრაზიანი ჩიტები გამოვიდა შეერთებულ შტატებსა და კანადაში 2016 წლის 20 მაისს. მან მიიღო არაერთგვაროვანი მიმოხილვა Metacritic– სა და Rotten Tomatoes– ზე, სადაც ფილმს მეტად გასართობი სახის ნაწარმოებს უწოდებდნენ. ფილმის შემოსავალმა მსოფლიოს მასშტაბიტ 352 მილიონი აშშ დოლარი შეადგინა, რითაც ის გახდა ყველა დროის ყველაზე შემოსავლიანი მეოთხე ფილმი, რომელიც გადაღებულია ვიდეო თამაშების მიხედვით. Sony Pictures Animation თანაავტორობით გამოვიდა ფილმის მეორე ნაწილიც, ბრაზიანი ჩიტები 2 2019 წლის აგვისტოში.
წარმოება
2012 წლის დეკემბერში ოფიციალურად გახდა ცნობილი, რომ ფილმი გამოვიდოდა, თუმცა IGN– მ აღნიშნა, რომ ეს „თვეების შემდეგ” მოხდებოდა. სწორედ ბრაზიანი ჩიტების კომპიუტერული თამაშების წარმატების გამო გაჩნდა ფილმის წარმოების იდეაც. პფილმის მცირე მონაკვეთი 2014 წლის ოქტომბერში გასაჯაროვდა, სადაც როლებს ირგებდნენ: ჯეისონ სუდეიკისი, ჯოშ გადი, დენი მაკბრაიდი, ბილ ჰედერი, მაია რუდოლფი და პიტერ დინკლეიჯი. თავდაპირველად გადმა უარი თქვა ფილმში მონაწილეობაზე, რადგან იგრძნო, რომ იგი თავისი ახალი პერსონაჟი ჩალიან ჰგავდა ძველ, ოლაფის პერსონაჟს ფილმში გაყინული (2013), მაგრამ რეჟისორმა მსახიობი საბოლოოდ დაარწმუნა. ფილმის ბიუჯეტი 80 მილიონი აშშ დოლარით (75 მილიონი ევრო) არის შეფასებული. Rovio- მ და Sony Pictures- მ გამოაცხადეს, რომ ისინი დახარჯავენ დაახლოებით 100 მილიონ ევროს ფილმის მარკეტინგისა და დისტრიბუციისთვის. 2015 წლის აგვისტოს განმავლობაში, როვიომ გამოაცხადა, რომ ისინი 250 სამუშაო ადგილის გათავისუფლებას აპირებდნენ ბიუჯეტის დაზოგვის მიზნით.
ბრაზიანი ჩიტები-ის პერსონაჟები არ იყო გამოსახული მათ ანთროპომორფულ კინემატოგრაფიულ ჩვენებებში, სანამ ფილმი არ გამოცხადდებოდა, რათა თავიდან ყოფილიყო აეცილებინათ ნებისმიერი სახის სპოილერები.
მუსიკა
ფილმის საუნდტრეკი, სახელწოდებით ბრაზიანი ჩიტები:ორიგინალური მოძრავი სურათის საუნდტრეკი, გამოვიდა 2016 წლის 6 მაისს.
სიმონ გირგოლავა
სიმონ სიმონის ძე გირგოლავა (დ. 14 თებერვალი, 1881, თბილისი — გ. 25 იანვარი, 1957, ლენინგრადი) — ქართველი სამხედრო ქირურგი, სამედიცინო სამსახურის გენერალ-ლეიტენანტი (1943), სსრკ მედიცინის მეცნიერების აკადემიის ნამდვილი წევრი (1944), სსრკ სახელმწიფო პრემიის ლაურეატი (1943), სსრკ მეცნიერების დამსახურებული მოღვაწე (1945).
ბრაზიანი ჩიტები
მუსიკა
ATCO Records– მა ფილმის მთავარი მუსიკა გამოაქვეყნა 2016 წლის 12 მაისს.
სიმონ გირგოლავა
ბიოგრაფია
1904 დაამთავრა პეტერბ. სამხ.- სამედ. აკადემია. ათეული წლების განმავლობაში ეწეოდა პედ. მოღვაწეობას, 1919–37 იყო ლენინგრადის (ახლანდ. სანქტ-პეტერბურგი) სამხ.-სამედ. აკად. ზოგადი ქირურგიის, 1937–57 – ამავე აკად. ჰოსპიტალური ქირურგიის კათედრის უფროსი, 1932-იდან – ლენინგრადის ტრავმატოლოგიისა და ორთოპედიის ინ-ტის სამეცნ. ხელმძღვანელი. მისი შრომები ეძღვნება უმთავრესად ნეიროქირურგიის, ქირურგ., ენდოკრინოლოგიის, ონკოლოგიის და სხვა პრობლემებს. მანვე დაამუშავა ჭრილობების კლასიფიკაცია. იყო II მსოფლიო ომის მონაწილე, საბჭ. არმიის მთ. ქირურგის მოადგილე (1941–45). 1942 მიენიჭა სამედ. სამსახურის გენ.-მ. წოდება. დაჯილდოებულია მრავალი ორდენითა და მედლით.
ბრაზიანი ჩიტები
მუსიკა
,,მშვენიერი ცხოვრება" ინგლისურ ენაზე ფილმის საერთაშორისო ჩვენებებში შეიცვალა ბი ჯიზის ,,You Should Be Dance"-ით.
სიმონ გირგოლავა
ლიტერატურა
კატეგორია:დაბადებული 14 თებერვალი კატეგორია:დაბადებული 1881 კატეგორია:გარდაცვლილი 25 იანვარი კატეგორია:გარდაცვლილი 1957 კატეგორია:ქართველი ქირურგები ს
ბრაზიანი ჩიტები
გამოსვლა
თავდაპირველად ფილმის გამოსვლა დაგეგმილი იყო 2016 წლის 1 ივლისს, მაგრამ მოგვიანებით გადაიტანეს 20 მაისამდე. 2015 წლის 23 სექტემბერს გამოვიდა ფილმის სარეკლამო რგოლები, ოთხი თვის შემდეგ კი გამოვიდა მეორე თრეილერი. საერთაშორისო თრეილერის დებიუტი შედგა 2016 წლის მარტში.
ფილმი გამოვიდა დიდ ბრიტანეთში 2016 წლის 13 მაისს, ხოლო შეერთებულ შტატებსა და კანადაში 2016 წლის 20 მაისს. RealD 3D და 4DX ფორმატებში.
სქოლიო
კატეგორია:ინგლისურენოვანი ფილმები კატეგორია:Columbia Pictures-ის ფილმები კატეგორია:ვიდეო თამაშებზე დაფუძნებული ანიმაციური ფილმები კატეგორია:ანიმაციური კომედიური ფილმები კატეგორია:ამერიკული ფილმები კატეგორია:ამერიკული კომპიუტერული ანიმაციური ფილმები კატეგორია:ამერიკული საბავშვო ანიმაციური კომედიური ფილმები კატეგორია:ამერიკული საბავშვო ანიმაციური სათავგადასავლო ფილმები კატეგორია:ამერიკული მოქმედებითი-სათავგადასავლო ფილმები კატეგორია:ამერიკული 3D ფილმები კატეგორია:3D ანიმაციური ფილმები კატეგორია:2016 წლის ფილმები კატეგორია:2016 წლის 3D ფილმები კატეგორია:2010-იანი წლების საბავშვო კომედიური ფილმები კატეგორია:2010-იანი წლების ამერიკული ანიმაციური ფილმები
ბენიამინი (კონსტანტინოპოლის პატრიარქი)
პატრიარქი ბენიამინი (Πατριάρχης Βενιαμίν Ψωμάς Κυριακού; ერისკაცობაში პსომას კირიაკუ Ψωμάς Κυριακού; დ. 1871, ედრემიტი — გ. 17 თებერვალი 1946, სტამბოლი) — კონსტანტინოპოლის მართლმადიდებელი ეკლესიის ეპისკოპოსი. 1936–1946 წლებში პატრიარქი.
დაიბადა 1871 წელს. 1912 წლიდან როდოსის მიტროპოლიტია. პატრიარქ ფოტიოს II-ის გარდაცვალების შემდეგ მის შემცვლელად ითვლებოდა ქალკედონის პატრიარქი მაქსიმე, მაგრამ აირჩიეს მიტროპოლიტი ბენიამინი.
მისი პატრიარქობის დროს 1937 წლის 12 აპრილს ცნეს ალბანეთის მართლმადიდებელი ეკლესიის ავტოკეფალია, ხოლო 1945 წლის 22 თებერვალს ბულგარეთის ეკლესიის ავტოკეფალია.
რესურსები ინტერნეტში
კატეგორია:კონსტანტინოპოლის პატრიარქები კატეგორია:დაბადებული 1871 კატეგორია:გარდაცვლილი 17 თებერვალი კატეგორია:გარდაცვლილი 1946
უოლტერ ბრატენი
უოლტერ ბრატენი (Walter Houser Brattain; დ. 10 თებერვალი, 1902, სიამინი, ჩინეთი — გ. 13 ოქტომბერი, 1987, სიეტლი) — ამერიკელი ფიზიკოსი. სწავლობდა უოლა-უოლის კოლეჯსა და არიზონის და მინესოტის უნივერსიტეტებში. მასწავლებლად მუშაობდა აშშ-ის სხვადასხვა უნივერსიტეტში. იყო უოლა-უოლის კოლეჯის პროფესორი (1963). იკვლევდა ნახევარგამტარების ზედაპირულ თვისებებს. მისი მრავალი შრომა შეეხება სპილენძის ჟანგის ნახევრადგამტარულ და გერმანიუმის აფსკის ოპტიკურ თვისებათა შესწავლას. ნახევრადგამტარული ტრანზისტორების შექმნისა და მათი მოქმედების ფიზიკური პრინციპის შესწავლისათვის. ბრატენს, 1956 წელს, მიენიჭა ნობელის პრემია.
სქოლიო
კატეგორია:ამერიკელი ფიზიკოსები
იბიკარე
იბიკარე (Ibicaré) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 550 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში.
2010 წლის მონაცემებით, მოსახლეობა 3 373 ადამიანს შეადგენდა, მოსახლეობის სიმჭიდროვე 21.65 კმ²-ზე. ფართობი 155 789 კმ²-ია.
რესურსები ინტერნეტში
კატეგორია:სანტა-კატარინას მუნიციპალიტეტები
M240 ტყვიამფრქვევი
კონსტრუქციის აღწერა
მ240 ისვრის გახსნილი საკეტიდან, რაც ხშირად გვხვდება სხვადასხვა სახის ტყვიამფრქვევებზე, ტყვიამფრქვევს აქვს შესაძლებლობა იმუშაოს სამ სხვადასხვა ტიპის ჩამკეტ დგუშზე, პირველი სახის დგუშის გამოყენების შემთხვევაში სროლის ტემპი 650-750 ტყვია წუთში იქნება, მეორე სახის დგუშის შემთხვევაში 750-850 ტყვია წუთში, ხოლო მესამე ტიპის დგუშის გამოყენების დროს სროლის ტემპი 850-9500 ტყვია წუთამდე გაიზრდება. ტყვიამფრქვევის ლულის შეცვლა ძალზედ მარტივია, ლულის შესაცვლელად საჭიროა ღილაკის დაჭერა, ძველი ლულის მოხსნა და ახლის დამონტაჟება, ღილაკი ლულის მარცხნივ მდებარეობს. თუმცა ამ პროცესის დროს სიფრთხილის დაცვაა საჭირო, რადგან მ240-ის ლულა დიდი პერიოდის განმავლობაში სროლის შემდეგ იმდენად ცხელი ხდება რომ მას შეუძლია მეორე-მესამე ხარისხის დამწვრობის მიყენება შიშველი კანისათვის, გარეგნულად ლულას არ ეტყობა გადახურება, თუმცე თერმულ და ღამის ხედვის ხელსაწყოებში ლულის სიმხურვალის დანახვა შესაძლებელია.
ვარიანტები
M240 და M240E1 - თავდაპირველი ვერსია რომელიც გამოიყენებოდა მხოლოდ ტანკებზე და ჯავშანტრანსპორტიორებზე
M240C - M240-ის და M240E1-ის ვარიანტი, განსხვავდება მხოლოდ ტყვიების მიწოდების სისტემით.
M240D - M240E1-ის ვერსია რომელიც გამოიყენება ავიაციაზე.
M240H - M240D-ს ვარიანტი, განსხვავდება ლულის დიზაინით და სიგრძით, ასევე არის უფრო მსუბუქი.
M240N - მ240-ის ვერსია რომელიც გამოიყენება საზღვაო ძალებში. განსხვავდება სამიზნეების დიზაინით.
M240G - ვერსია რომელიც გამოიყენება ამერიკის საზღვაო ქვეითების კორპუსის მიერ, შესაძლოა დამონტაჟებული იქნას ჯავშან ტექნიკაზე ან გამოყენებული იქნას ქვეითების მიერ.
M240B - ყველაზე გავრცელებული ვარიანტი, გამოიყენება ამერიკის შეიარაღებული ძალების ყველა კორპუსში.
M240L - M240B-ს შემსუბუქებული ვარიანტი, იწონის 2 კილოგრამით ნაკლებს.
Barrett 240LW - ბარეტის წარმოებული შემსუბუქებული მ240ბ-ს ვერსია, ძალიან მცირე რაოდენობით იქნა მიღებული ამერიკის არმიის შეიარაღებაში.
სქოლიო
კატეგორია:აშშ-ის ტყვიამფრქვევები კატეგორია: ცეცხლსასროლი იარაღები
პანკრეასი
მინი|300პქ|პანკრეასი პანკრეასი — ადამიანისა და ცხოველის საჭმლის მომნელებელი სისტემის ჯირკვალი, რომელიც გამოყოფს პანკრეასის წვენს და ჰორმონებს. პანკრეასი მონაწილეობს ცილების, ცხიმებისა და ნახშირწყლების მონელებასა და მათი ცვლის რეგულაციაში.
ფუნქცია
ეგზოკრინული ფუნქცია აკისრია პანკრეასის რთულ ალვეოლურ-მილაკოვანი აღნაგობის ჯირკვლოვან ქსოვილს, რომლის თხელი, შეამერთებელ-ქსოვილოვანი ფირფიტები ჯირკვლის პანერქიმას ყოფენ ცალკეულ წილაკებად — აცინუსებად. სწორედ აცინუსთა უჯრედები გამოყოფენ პანკრეასის წვენს. აცინუსების ჯირკვლების სადინარები ერთვიან ჯირკვლის საერთო სადინარს. ენდოკრინულ ფუნქციას ასრულებენ პანკრეასის ლანგერჰანსის კუნძულები.
მოცულობა, მდებარეობა და სტრუქტურა
ადამიანის პანკრეასის მასა 70 გრამია, სიგრძე 15-25 სანტიმეტრს აღწევს. პანკრეასი განივად მდებარეობს მუცლის უკანა კედელზე, წელის I-II მალების დონეზე. მის მარჯვნივ, ბოლოს თავს ნალივით გარს ეხვევა თორმეტგოჯა ნაწლავი, მარცხნივ ბოლო — კუდი ელენთას აღწევს. თავსა და კუდს შორის მოთავსებულია პანკრეასის სხეული. პანკრეასის სტრუქტურა ძალიან ჰგავს სანერწყვე ჯირკვლის აგებულებას. პანკრეასის ეკზოსეკრეტორული ნაწილის გამომყოფი საბოლოოდ თავს იყრის ორ სადინარში: მთავარი სადინარი იხსნება თორმეტგოჯა ნაწლავის დასწვრივ ნაწილში არსებულ დვრილში, ნაღვლის საერთო სადინართან ერთად, დამატებითი სადინარი კი მთავრი სადინარის ცოტა ზემოთ და მარცხნივ. პანკრეასის ეგზოკრინულ ნაწილაკებში, განსაკუთრებით კუდის მიდამოში გაფანტულია ინკრეტორული ფუნქციის მქონე უჯრედოვანი მიკროსკოპული გროვები, რომლებიც წარმოქმნიან 200 ათასი-1,8 მილიონამდე პანკრეასის კუნძულს. კუნძულები გარშემოხვეულია შემაერთებელი ქსოვილით და იზოლირებულია ჯირკვლის ელემენტებისაგან. კუნძულების საერთო წონაა 0,7-0,8 გრამი.
ინსულინი
მარცხნივ|მინი|160პქ|ინსულინის სტრუქტურა პანკრეასის კუნძულების მიერ გამოყოფილი ჰორმონი — ინსულინი პირდაპირ გადადის სისხლში და არეგულირებს ნახშირწყლების ცვლას. კუნძულების ფუნქციის დაქვეითებას (ჰიპოფუნქცია) შაქრიანი დიაბეტის განვითარება მოჰყვება. 1922 წელს კანადელმა მეცნიერებმა შეძლეს სუფთა ინსულინის მიღება. ინსულინს წარმატებით იყენებენ შაქრიანი დიაბეტისა და დიაბეტური კომის სამკურნალოდ.
პათოლოგიები
პანკრეასის დაავადებებიდან აღსანიშნავია პანკრეასის მწვავე ანთება — პანკრეატიტი, პანკრეასის მწვავე ჰემორაგიული ანთება. პანკრეასის ჩირქოვანი ანთება უფრო ხშირად მეზობელი ორგანოების დაავადების შედეგად ვითარდება. პანკრეასის სადინარის დახშვა იწვევს ქრონიკულ პანკრეატიტს. პანკრეასში შეიძლება განვითარდეს, ცისტა, სიმსივნე.
მოქმედება
დღე-ღამის განმავლობაში ადამიანის ორგანიზმში გამოიყოფა 1,5-2 ლიტრი პანკრეასის წვენი. იგი უფერო, უსუნო, ტუტე რეაქციის სითხეა. შეიცავს ორგანულ ნივთიერებებს. ფერმენტებიდან აღსანიშნავია პროტეაზები, ლიპაზები და ამილაზები. სეკრეცია იწყება საკვების მიღებიდან 1-3 წუთის შემდეგ და გრძელდება 6-10 საათი. პანკრეასის ფუნქცია რეგულირდება ნერვული და ჰუმორული მექანიზმებით. პანკრეასის სეკრეციაზე გავლენას ახდენენ თანაფარისებრი, ჰიპოფიზი, აგრეთვე ფარისებრი და თირკმელზედა ჯირკვლის ჰორმონები.
ლიტერატურა
კატეგორია:ორგანოები კატეგორია:ანატომია
როდეირუ
როდეირუ (Rodeiro) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 845 მეტრზე. მიეკუთვნება ზონა-და-მატის მეზორეგიონს. შედის ეკონომიკურ-სტატისტიკურ მიკრორეგიონ უბას შემადგენლობაში.
2010 წლის მონაცემებით, მოსახლეობა 6 867 ადამიანს შეადგენდა, მოსახლეობის სიმჭიდროვე 94.49 კმ²-ზე. ფართობი 72 673 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ანდრანიკი (მთა)
ანდრანიკი (Անդրանիկ) — მთა საქართველოსა და სომხეთში. მდებარეობს შირაკისა და ლორეს პროვინციებში და სამცხე-ჯავახეთისა და ქვემო ქართლის მხარეებში. მწვერვალის სიმაღლე ზღვის დონიდან 3138 მეტრია და წარმოადგენს ჯავახეთის ქედის ნაწილს.
გლეოკაფსა
გლეოკაფსა (Gloeocapsa) — ლურჯ-მწვანე წყალმცენარეთა (Cyanophyta) გვარი. უმეტესად გვხვდება მიკროსკოპული, 2–8 უჯრედისაგან შემდგარი, ზოგჯერ მრავალუჯრეგლდანის ლორწოვანი კოლონიები, იშვიათია ერთუჯრედიანი ფორმები.
უჯრედები სფეროსებრია, ზოგჯერ ოდნავ ელიფსური, ნახევარსფეროსებრი ან კუთხოვანი. ლორწოვანი გარსი სხვადასხვა სიმკვრივის, უფერული ან შეფერილი, შრეებიანი ან სადაა. გლეოკაფსა მრავლდება ვეგეტატიურად და უსქესოდ. ბინადრობს როგორც მშრალ ადგილებში კლდეებზე, ქვებზე, კედლებზე და ა. შ. (უმთავრესად შეფერილი ფორმები), ისე წყალში (ძირითადად უფერული ფორმები), ზოგიერთი – პლანქტონშიც. საქართველოსთვის ცნობილია გლეოკაფსის გვარის 27 წარმომადგენელი (16 სახეობა და 11 ფორმა). ფართოდ გავრცელებული სახეობებია Gloeocapsa turgida, Gloeocapsa minuta, Gloeocapsa montana, Gloeocapsa minor, Gloeocapsa punctata.
ლიტერატურა
კატეგორია:ლურჯ-მწვანე წყალმცენარეები
ლალუენგა
ლალუენგა (Laluenga, A Luenga) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სომონტანო-დე-ბარბასტროს კომარკის შემადგენლობაში. ფართობი — 36,50 კმ². მოსახლეობა — 191 კაცი (2020 წ.).
სქოლიო
კატეგორია:უესკის მუნიციპალიტეტები
პერემიშლიანი
პერემიშლიანი (Перемишляни) — ქალაქი უკრაინაში. მდებარეობს ლვივის ოლქში. 2013 წელს ქალაქის მოსახლეობა 6918 კაცს შეადგენდა.
სქოლიო
კატეგორია:ლვივის ოლქის ქალაქები
კეტლინ ლონდსდეილი
კეტლინ ლონსდეილი (Kathleen Lonsdale; დ. 28 იანვარი, 1903, დრიჰად-ნუა, ირლანდია — გ. 1 აპრილი, 1971, ლონდონი) — ინგლისელი კრისტალოგრაფი.
ბიოგრაფია
კეტლინ ლონდსდეილი (ქალიშვილობის გვარი იარდლი) დაიბადა 1903 წლის 28 იანვარს ირლანდიის ქალაქ დრიჰად-ნუაში, ფოსტის მოხელის ოჯახში. მალევე მათი ოჯახი საცხოვრებლად გადავიდა დიდ ბრიტანეთში. მცირე სტიპენდიის წყალობით კეტლინმა დაამთავრა საშალო სკოლა. შემდგომში მან სწავლა ბლედფოლდის „ქალიშვილთა კოლეჯში“ განაგრძო. 19 წლის ასაკში მან ეს კოლეჯი დაამთავრა და სწავლა უკვე ლონდონის უნივერსიტეტში გააგრძელა. ამ უნივერსიტეტში კეტლინს უილიამ ლოურენს ბრეგი ასწავლიდა. ბრეგი მალევე აღაფრთოვანა ახალგაზრდა გოგონას მეცნიერებისადმი სწრაფვამ და მას მალევე შესთავაზა ადგილი თავის კვლევით ჯგუფში, რომლის წევრებიც ორგანული ნაერთების რენტგენულ ანალიზზე მუშაობდნენ. სწორედ ამ შეხვედრამ განსაზღვრა კეტლინ იარდლის ბედი. 1927 წელს კეტლინი ჯ. ლონდსდეილზე გათხოვდა. ამ პერიოდიდან იგი ლონდსდეილად მოიხსენიება.
ახალგაზრდა მკვლევარმა, შეძლო და გამოიყენა ჯგუფების აბსტრაქტული თეორიის მძლავრი მეთოდები და ჩაატარა გამოკვლევები რთლი ორგანული კრისტალების სიმეტრიის შესაძლო ტიპების კლასიფიკაციაში და ამ სიმეტრიების იდენთიფიკაციის სტანდარტული რენტგენული მეთოდების შემუშავებაში. მან ეს შედეგები ცხრილის სახით გაფორმა. ნახსენები ცხრილები მეტად საჭირო და სამაგიდო ცნობარი გახდა კეტლინის ყველა კოლეგისათვის. სხვადასხვა ქვეყნის ლაბორატორიაში მიღებული რენტგენოსტრუქტურული ანალიზის ცობარის მონაცემების რიცხვები სწრაფად იზრდებოდა. 1952 წელს დაიწყეს მათ გამოცემა რენტგენული კრისტალოგრაფიის საერთაშორისო ცხრილების სოლიდური ტომების სახით. კეტლინი იყო ამ გამოცემის პირველი რედაქტორი. მის გარეშე წარმოუდგენელი იყო ნებისმიერი ნებისმიერი კრისტალოგრაფიის მუშაობა.
ლონდსდეილმა აგრეთვე შეიმუშავა რიგი კრისტალოგრაფიული მეთდები, რომლებიც საშუალებას გვაძლევდნენ მიგვეღო მეტად საჭირო თვალსაჩინო ინფორმაცია კრისტალების დეფექტებსა და პოლიკრისტალური მატერიების ტექსტურის შესახებ. ძალზე საინტერესო შედეგები კეტლინმა ალმასის გამოკვლევის დროს მიიღო.
მანვე შეისწავლა ეს „პარაზიტული“ მოვლენა და ამით მან შეძლოკრისტალების დრეკადი დახასიათებით მთელი რიგი მნიშვნელოვანი შედეგების მიღება, რომლებიც ეხებოდნენ დიფუზური რენტგენული განბნევის კავშირს ატომური მოძრაობის დინამიკასთან.
კეტლინ ლონდსდეილის ნაყოფიერი და აქტიური მეცნიერული მოღვაწეობის გამო აღიარებულია რენტგენოსტრუქტურული ანალიზის კლასიკოსად. თუმცა მის ცხოვრებას ეს საქმიანობა მთლიანად ვერ ავსებდა. მან გაზარდა ორი ქალიშვილი და ვაჟი. აგრეთვე ბევრს მოგზაურობდა: მას შემოვლილი აქვს თითქმის ყველა ქვეყანა.
სქოლიო
კატეგორია:ინგლისელი კრისტალოგრაფები კატეგორია:დაბადებული 28 იანვარი კატეგორია:დაბადებული 1903 კატეგორია:გარდაცვლილი 1 აპრილი კატეგორია:გარდაცვლილი 1971
გიორგი ქაცანაშვილი
გიორგი ქაცანაშვილი (დ. 30 სექტემბერი, 1999, გარდაბანი) — ქართველი სპორტსმენი (ბერძნულ-რომაული ჭიდაობა). ჭაბუკებს შორის საერთაშორისო ტურნირის გამარჯვებული (2016, ბათუმი, საქართველო, 85 კგ), ჭაბუკებს შორის საერთაშორისო ტურნირის გამარჯვებული (2016, იზმირი, თურქეთი, 85 კგ). ახალგაზრდებს შორის საერთაშორისო ტურნირის გამარჯვებული (2019, ბუქარესტი, რუმინეთი, 87 კგ).
რესურსები ინტერნეტში
კატეგორია:დაბადებული 30 სექტემბერი კატეგორია:გარდაბნის მუნიციპალიტეტში დაბადებულები კატეგორია:ქართველი მოჭიდავეები ბერძნულ-რომაულ სახეობაში კატეგორია:დაბადებული 1999
ლაპერდიგუერა
ლაპერდიგუერა (Laperdiguera, A Perdiguera) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სომონტანო-დე-ბარბასტროს კომარკის შემადგენლობაში. ფართობი — 11,30 კმ². მოსახლეობა — 92 კაცი (2020 წ.).
სქოლიო
კატეგორია:უესკის მუნიციპალიტეტები
კოლკის რაიონი
კოლკის რაიონი (Distrito de Colca) — რაიონი პერუში, აიაკუჩოს რეგიონის ვიქტორ-ფახარდოს პროვინციაში. მდებარეობს ზღვის დონიდან 2 972 მეტრზე. 2007 წლის მონაცემებით, მოსახლეობა 1 345 ადამიანს შეადგენდა, სიმჭიდროვე 19 ადამიანი კმ²-ზე. ფართობი 69.57 კმ²-ია.
რესურსები ინტერნეტში
კატეგორია:აიაკუჩოს რეგიონის რაიონები კატეგორია:ვიქტორ-ფახარდოს პროვინციის რაიონები
შონა გრანტი
შონა გრანტი (ნამდვილი სახელი: კოლენ მარი ეფლგეითი; Shauna Grant; დ. 30 მაისი, 1963, კალიფორნია, აშშ — გ. 23 მარტი, 1984, კალიფორნია, აშშ) — ამერიკელი მოდელი და პორნომსახიობი. 1999 წელს შეყვანილი იქნა XRCO-ს დიდების დარბაზში. ჰქონდა ხანმოკლე პორნოგრაფიული კარიერა რომელიც გაგრძელდა 1982-1984 წლებში. კარიერის მანძილზე გამოიმუშავა 100 000$. 1984 წლის 23 მარტს დაასრულა სიცოცხლე სუიციდით. თავი მოიკლა 22-კალიბრიანი იარაღით.
ფილმოგრაფია
მონაწილეობა მიიღო 84 ფილმში.
სია
და სხვ.
რესურსები ინტერნეტში
კატეგორია:დაბადებული 1963 კატეგორია:დაბადებული 30 მაისი კატეგორია:გარდაცვლილი 1984 კატეგორია:გარდაცვლილი 23 მარტი კატეგორია:ამერიკელი ქალი პორნომსახიობი კატეგორია:ამერიკელი მოდელები კატეგორია:XX საუკუნის ამერიკელი ქალი მსახიობები
იომერე
იომერე (Iomerê) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 847 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში.
2010 წლის მონაცემებით, მოსახლეობა 2 739 ადამიანს შეადგენდა, მოსახლეობის სიმჭიდროვე 24.08 კმ²-ზე. ფართობი 113 754 კმ²-ია.
რესურსები ინტერნეტში
კატეგორია:სანტა-კატარინას მუნიციპალიტეტები
Neo Geo
Neo Geo (ネオジオ) —24 ბიტიანი კარტრიჯული არკადული სისტემა და მეოთხე თაობის სახლის ვიდეო თამაშების კონსოლი შექმნილი და გამოშვებული იაპონური კომპანია SNK Corporation-ის მიერ 1990 წლის 26 აპრილს. იგი იყო პირველი სისტემა Neo Geo სერიიდან.
თავდაპირველად გამოვიდა Neo Geo-ს ხურდის არკადული სისტემა Neo Geo: MVS (Multi Video System), ხოლო შემდგომში ამას მოჰყვა Neo Geo-ს სახლის ვერსია სახელწოდებით Neo Geo: AES (Advanced Entertainment System). ორივეს, არკადულსაც და სახლის ვერსიას გააჩნდათ ერთი და იმავე მახასიათებლები — Motorola 68000-ის ცენტრალური პროცესორი 12 მეგაჰერცით, როგორც ძირითადი პროცესორი, ხოლო როგორც მეორეხარისხოვანი — Zilog Z80 4 მეგაჰერცით, ოპერატიული მეხსიერება 64 კბ, ვიდეო მეხსერება — 84 კბ და Sound chip: Yamaha YM2610-ის ხმის ჩიპი.
სისტემას იმ დრშო არსებულ ნებისმიერ სახლის კომპიუტერზე ან კონსოლზე მძლავრი მახსიათებლები გააჩნდა. MVS-ის არკადული ავტომატი 1990-იან წლებში იქცა პოპულარულად, მისი დაბალი ფასის, ექვსი კარტრიჯული სლოტისა და კომპაქტური ზომიდან გამომდინარე. მასზე გამოვიდა რამდენიმე წარმატებული ფრენჩაიზი, მათ შორის Fatal Fury, Art of Fighting, Samurai Shodown, The King of Fighters და Metal Slug. რაც შეეხება სახლის ვერსიას, იაპონიაში გაყიდვები საკმაოდ დამაჯერებილი იყო, თუმცა აშშ-ში ვერ შეძლო ფეხის მოკიდება, მაღალი ფასიდან გამომდინარე.
Neo Geo იქცა საკულტო ვიდეო თამაშების სისტემად და იწარმოებოდა 7 წლის განმავლობაში, 1997 წლამდე, თუმცა თამაშებისა და პროგრამული უზრუნველყოფის წარმოებამ 2004 წლამდე გასტანა, რამაც აქცია ყველა დროის ყველაზე ხანგრძლივად არსებულ კონსოლად ვიდეო თამაშების ისტორიაში. 1994 წელს გამოვიდა AES-ის მემკვიდრე Neo Geo CD, რომელიც აღჭურვილი იყო CD ROM მოწყობილობით, ხოლო არკადული ავტომატის, MVS-ის მემკვიდრედ იქცა Hyper Neo Geo 64, გამოსული 1997 წელს. 2012 წელს, პორტატიული კონსოლის, Neo Geo X-ის გამოსვლით ბრენდი Neo Geo კვლავ აღდგა.
1997 წლის მონაცემით, Neo Geo და Neo Geo CD-ის კომბინირებულმა გაყიდვებმა მსოფლიოს მასშტაბით 980,000 ეგზემპლარს მიაღწია. 2009 წელს, სატ IGN-მა თავის სიაში 25 ყველა დროის საუკეთესო კონსოლი, სისტემას 19-ე ადგილი მიუჩინა.
სქოლიო
კატეგორია:არკადული სისტემები კატეგორია:სახლის ვიდეო თამაშების კონსოლები კატეგორია:მეოთხე თაობის ვიდეო თამაშების კონსოლები კატეგორია:SNK კატეგორია:Neo Geo კატეგორია:1990-იანების სათამაშოები კატეგორია:2000-იანების სათამაშოები კატეგორია:1990 წელს წარმოდგენილი პროდუქტები კატეგორია:1991 წელს წარმოდგენილი პროდუქტები
გიორგი (გოგა) ქევხიშვილი
გიორგი (გოგა) ქევხიშვილი (დ. 14 აგვისტო, 1998, თბილისი) — ქართველი სპორტსმენი (ძიუდო), ჭაბუკებს შორის ევროპის თასის გამარჯვებული (2015, ბელსკო-ბიალა, პოლონეთი, 81 კგ).
რესურსები ინტერნეტში
კატეგორია:დაბადებული 14 აგვისტო კატეგორია:დაბადებული 1998 კატეგორია:თბილისში დაბადებულები კატეგორია:ქართველი ძიუდოისტები
ერთა ლიგა (უეფა)
უეფას ერთა ლიგა (ინგლ. UEFA Nations League) — ორწლიანი საერთაშორისო შეჯიბრი ფეხბურთში უეფას წევრი ეროვნული ასოციაციების/ფედერაციების მამაკაცთა უფროს ნაკრებ გუნდებს შორის. შეჯიბრში მონაწილეობს ორგანიზაციაში გაწევრებული ყველა 55 ქვეყანა, წარმოდგენილი ეროვნული ასოციაციების/ფედერაციების სახით, რომლებიც განაწილებული არიან 4 დანაყოფში — ლიგაში. თითოეულ ლიგაში მოქმედებს რეიტინგის შეფასების სისტემა (ასე მაგ. В, С და D ლიგის გამარჯვებულები ავტომატურად გადაინაცვლებენ უფრო მაღალ ლიგაში, ხოლო А, В და С ლიგის ყველაზე ცუდი შედეგის მქონენი — დაბალ ლიგაში). А ლიგიდან შეჯიბრის ოთხი ჯგუფის გამარჯვებულ ნაკრებს შორის იმართება ფინალური შეხვედრები შეჯიბრის ჯილდოს მოსაპოვებლად (ფინალის გამართვის ადგილი უნდა იყოს ევროპული ქალაქი, რომელიც შეირჩევა 2019 წლის ივნისში). ასევე თითეული ლიგის ოთხივე ჯგუფის გამარჯვებული ეროვნული ნაკრები, ევროპის საფეხბურთო ჩემპიონატის პლეი-ოფში იბრძოლებენ ჩემპიონატის დასკვნით ეტაპზე მოხვედრისთვის, იმ შემთხვევაში თუ ჯგუფის რომელიმე გამარჯვებული პირდაპირ საკვალიფიკაციო ეტაპიდან მოიპოვებს ჩემპიონატის საგზურს, მაგ შემთხვევაში პლე-ოფში ადგილს დაუთმობს ჯგუფში მეორე ადგილის მფლობელს.
ახალი შეჯიბრის შემოღების მიზანია ფიფას ნაკლებად მნიშვნელოვანი ამხანაგური მატჩების ჩანაცვლება და დაბალრეტინგული წევრებისთვის სტიმულის მიცემა. პირველი შეჯიბრის ჯგუფური ეტაპის შეხვედრები დაიწყო 2018 წლის სექტემბრიდან.
ფორმატი
2014 წლის გაზაფხულზე უეფამ გამოაქვეყნა მომავალი შეჯიბრის პირველადი ფორმატი, რომელიც 2018 წელს უნდა დაწყებულიყო. 2017 წლის ოქტომბერში ფორმატი დამტკიცდა შემდეგი სახით:
წილისყრა და განთესვა
განთესვა განხორციელდება 2017 წლის 11 ოქტომბრის მდგომარეობით, 2018 წლის ფიფას მსოფლიო ჩემპიონატის საკვალიფიკაციო ეტაპზე დათვლილი მაჩვენებელების მიხედვით. თითოეულ ლიგაში გუნდების ჯგუფებად განაწილება განხორციელდა წილისყრის შედეგად, რომელიც გამოცხადდა 2017 წლის 7 დეკემბერს.